# אריק בנדו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אריק בנדו
מידע אישי
שם מלא | אריאל בנדו
תאריך לידה | 5 בדצמבר 1973
גובה | {{{גובה}}}
כינוי | אריק
תפקיד | בלם קדמי
מועדונים מקצועיים
| ביתר ירושלים מכבי חיפה |
נבחרת לאומית
| ישראל |

אריק בנדו (נולד ב-5 בדצמבר 1973) - שחקן כדורגל. שחקן בכיר בנבחרת ישראל בכדורגל וקפטן קבוצת מכבי חיפה לשעבר ושחקן בית"ר ירושלים בהווה.

בנדו גדל כבלם קדמי בקבוצת הנוער של מכבי חיפה, בה שיחקו בעבר גם אביו ושני אחיו. הוא עלה לקבוצה הבוגרת עוד ב-1993 וזכה עימה באליפות של 93/94 בה מכבי חיפה דרסה את הליגה ולא הפסידה אף משחק. בנדו הצעיר שימש אז כמחליף ראשון לחוליית ההגנה שכללה את אלון חרזי (מגן ימני), מרקו בלבול, רומן פץ (בלמים) ומשה גלאם (מגן שמאלי). בגלל העונה הארוכה (39 משחקים) בנדו שותף לא מעט והיה שותף מלא לאליפות.

בתחילת עונת 94/95 עבר לשחק בבית"ר ירושלים כדי להתחשל וכעבור שנתיים (בשנת 1996) חזר לחיפה אחרי שרוב כוכביה עזבו. לאט לאט מיצב את עצמו בנדו כבלם חסון, שקט ואחראי ונשאר העוגן בהגנה לצד מספר רב של בלמים אחוריים ומגינים שהתחלפו: מרקו בלבול, סרגיי באלאנצ'וק, אדגרדו אדינולפי, גולן דרעי, אנדריי אוסטרובסקי, אריק אג'יפור ואבישי ז'אנו.

כשהגיע אברהם גרנט לאמן את הקבוצה (עונת 2000/01) קיבל בנדו את סרט הקפטן. עם גרנט זכו בנדו וחיפה בשתי אליפויות ברציפות. בעונת 2002/3 עזב גרנט לאמן את נבחרת ישראל והחליף אותו יצחק שום. תחת שום עשתה חיפה היסטוריה והעפילה לראשונה לשלב הבתים בליגת האלופות אך הפסידה את האליפות בגלל הפרש שערים. אחרי ששום עזב, מונה רוני לוי, מקשרי עונת 93/94 המפוארת, למאמן הקבוצה. תחת הדרכתו של רוני לוי זכו בנדו וחיפה בעוד שתי אליפויות נוספות, כאשר באותן עונות הציגה חיפה מערך הגנה חזק וקשוח (שהורכב מבנדו, חרזי, אדורם קייסי ואבישי ז'אנו) שספג מעט שערים.

בסה"כ זכה בנדו ב 5 אליפויות במדי מכבי חיפה, גביע מדינה אחד ושני גביעי טוטו.

בנדו הוא גם שחקן קבוע בהרכב נבחרת ישראל והוא שיחק בה למעלה מ-88 משחקים (דבר ההופך אותו לשיאן ההופעות יחד עם אלון חרזי), ובקמפיין מוקדמות מונדיאל 2006 היה אחד מהקפטנים של הנבחרת (יחד עם אבי נימני). בנדו משחק כבלם קדמי ותפקידו לנטרל את החלוצים הכוכבים של היריב, עבודה שהוא עושה בצורה מעולה. לבנדו יש משחק ראש מצוין, חוכמת משחק ושקט נפשי ההופכים אותו לבלם מצוין. החסרונות שלו הם יכולת התקפית גרועה (לזכותו רק 9 שערי ליגה בכ-372 הופעות) והססנות בניהול משחק.

בתום עונת 06\05 עזב בטריקת דלת את קבוצת נעוריו מכבי חיפה על אף שהיה קשור אליה בחוזה. בנדו פתח בהליכים משפטיים נגד הקבוצה שהופסקו, לבסוף הגיע בנדו לפשרה עם נשיא המועדון יעקב שחר שמכר אותו לבית"ר ירושלים תמורת 200,000$.

- תפקידו: בלם קדמי
- גובה: 1.76 מטר
- הופעות בנבחרת: 89 (נכון לאוקטובר 2006)
- הופעות במדי מכבי חיפה בליגה: 372 (נכון ל-28.4.2006)

## [עריכה] קישורים חיצוניים

- דף השחקן באתר מכבי חיפה

מקור: http://he.wikipedia.org../../../%D7%90/%D7%A8/%D7%99/%D7%90%D7%A8%D7%99%D7%A7_%D7%91%D7%A0%D7%93%D7%95.html

קטגוריות: כדורגלנים ישראלים | כדורגלני מכבי חיפה | כדורגלני בית"ר ירושלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Русский
- Svenska